**Aristarkh Vasiljevitsj Lentulov** (russisk; Аристарх Васильевич Лентулов; født 4. januar 1882, død 15. april 1943) var en framstående russisk avantgarde-maler inspirert av kubismen, som også laget kulisser til teateroppsetninger.

Liv og gjerning
---------------

Aristarkh Lentulov ble født i byen Nizjnij Lomov nær Penza. Faren var landsbyprest. Aristarkh studerte kunst ved kunstskoler i Penza og i Kiev fra 1897 til 1905, og deretter fikk han i 1906 privatundervisning hos Dmitrij Kardovskij i St. Petersburg.

Han bodde i Moskva fra 1909 og var der en av grunnleggerne av en gruppe kunstnere og utstillere av avantgarde-kunst. Gruppen var aktiv frem til den ble oppløst i 1916.

I årene 1910 og 1911 studerte Lentulov ved atelierene Le Fauconnier og La Palette-akademiet i Paris. Under oppholdet ble han kjent med flere franske samtidskunstnere som Albert Gleizes, Jean Metzinger, Fernand Léger og Robert Delaunay. Etter å ha lært seg male-prinsippene til fauvistene og kubistene, utviklet han sin egen unike og fargerike malestil. Senere, etter tilbakekomsten til Russland i 1912, øvde han stor innflytelse på det som skulle bli russisk futurisme og i særlig grad kubofuturisme. Vasilij Kandinskij og Kasimir Malevitsj ble begge påvirket av Lentulov.

Fra tiden før oktoberrevolusjonen var Lentulov involvert i ulike teaterprosjekter, han var scenograf på oppsetninger ved Kamernij-teatret (De lystige koner i Windsor, 1916) og på Aleksandr Skrjabins *Prometheus* på Bolsjojteateret i 1919.

I 1928 kom Lentulov med i Kunstnerforbundet for Moskva, hvor han møtte igjen kunstnere som han hadde samarbeidet med i årene 1912-16. Han ble leder for forbundet og startet å undervise på den sovjetiske statens kunst- og tekniske skole (VKhUTEMAS).

Lentulov døde i Moskva og er gravlagt på gravlunden Vagankovo.

Verk
----

* Kvinne med gitar, 1913*Kvinne med gitar*, 1913
* Hellig-Basil-katedralen, 1913*Hellig-Basil-katedralen*, 1913
* Portrett av kunstnerens kone og datter, 1915*Portrett av kunstnerens kone og datter*, 1915
* Himmelklokke (Nebozvon), 1915*Himmelklokke (Nebozvon)*, 1915

Referanser
----------

1. ↑   Store russiske encyklopedi, old.bigenc.ru, oppført som Лентулов Аристарх Васильевич, Den store russiske encyklopedi artikkel-ID 2140018, besøkt 3. mars 2023[Hentet fra Wikidata]
2. ↑   Encyclopædia Britannica Online, oppført som Aristarkh Vasilyevich Lentulov, Encyclopædia Britannica Online-ID biography/Aristarkh-Vasilyevich-Lentulov, besøkt 9. oktober 2017[Hentet fra Wikidata]
3. ↑   RKDartists, «Aristarkh Vasilevich Lentulov», RKD kunstner-ID 49417[Hentet fra Wikidata]
4. ↑   Archive of Fine Arts, cs.isabart.org, abART person-ID 17797, besøkt 1. april 2021[Hentet fra Wikidata]
5. ↑   Lentulov, Aristarkh[Hentet fra Wikidata]
6. ↑   Store sovjetiske encyklopedi (1969–1978), avsnitt, vers eller paragraf Лентулов Аристарх Васильевич, besøkt 28. september 2015[Hentet fra Wikidata]

Eksterne lenker
---------------

* (en) Aristarkh Lentulov – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Prabook **·** Deutsche Biographie **·** VIAF **·** GND **·** LCCN **·** ISNI **·** LIBRIS **·** SUDOC **·** ULAN **·** NKC **·** BNE **·** Discogs
 |